recursal/SuperWikiNEXT-32B huggingface dataset:
**FK Vardar** (mazedonieraz ФК Вардар Cкoпje, izen osoa *Fudbalski klub Vardar Skopje*) Ipar Mazedoniako Errepublikako futbol talde arrakastatsuena da, Skopje hirikoa. Ipar Mazedoniako 7 liga eta 5 kopa irabazi ditu, eta Jugoslaviako Kopa bat ere irabazi zuen 1961ean.

Izena
-----

FK Vardar 1947an sortu zen "Vardar" izeneko zinema aretoan, hortik bere izena.

Historia
--------

### Jugoslaviako garaian

Lehenengo titulua 1961eko Jugoslaviako Kopa izan zuen, oraindik bigarren mailako taldea izanda, izan ere 1963 arte ez baitzuen lortu Jugoslaviako lehen mailara sartzea. 1987an Jugoslaviako liga irabazi zuen eta Europako Koparako sailkatu zen. Hala ere ligan zehar hainbat irregulartasun antzeman ziren eta ligako 12 talderi seina puntu kendu zizkioten, tartean Vardarri ere bai, eta beraz titulua ez zuen lortu, hirugarren gelditu baitzen sailkapen nagusian. Hala ere Europako Kopan bera aritu zen hurrengo urtean.

### Mazedonian

Mazedoniako txapelketak abiatu zirenean FK Vardar puntako taldea izan zen eta lehen hiru ligak beraz eskuratu zituen, baita bi kopa ere. Gaur egun bera da Mazedoniako talderik indartsuena. 2020an liga irabazi zuen eta hurrengo denboraldian maila galdu zuen.

Palmaresa
---------

### Mazedonian: 30

* Ipar Mazedoniako liga (11): 1993, 1994, 1995, 2002, 2003, 2012, 2013, 2015, 2016, 2017, 2020
* Ipar Mazedoniako kopa (5): 1993, 1995, 1998, 1999, 2007
* Superkopa (2): 2013, 2015.
* Mazedoniako Errepublikako Kopa (12): 1956, 1966, 1967, 1968, 1969, 1970, 1971, 1972, 1973, 1980, 1981, 1993

### Jugoslavian: 1

* Liga (0): 1987an irabazi zuen baina ondoren titulua kendu zitzaion.
* Kopa (1): 1961.

### Nazio artean: 0

* Mitropa Kopa (0): finalerdiak 1968an.
* Balkandarren Kopa (0): finalista 1972 eta 1974ean.

Euskal taldeen aurkako partidak
-------------------------------

Hauek dira Europako txapelketa ofizialetan Vardarrek euskal taldeen aurka jokatu dituen partidak:

| Denboraldia | Txapelketa | Fasea | Etxekoa | Emaitza | Kanpokoa |
| --- | --- | --- | --- | --- | --- |
| 2017-18 | UEFA Europa League | Liga fasea | VardarReal Sociedad | 0-63-0 | Real SociedadVardar |

Kanpo estekak
-------------

* **(Mazedonieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q335190
* Commonscat Multimedia: FK Vardar

---

 |

* Wd Datuak: Q335190
* Commonscat Multimedia: FK Vardar
**FK Makedonija Ǵorče Petrov** (mazedonieraz ФК Македонија Ѓорче Петров) Ipar Mazedoniako Errepublikako futbol talde arrakastatsuena da, Skopje hiriburukoa.

Historia
--------

1932an sortu zen *HASK* (Hanrievski amaterski sportski klub) izenarekin. Ondoren beste izen batzuk ere izan ditu; *Lokomotiva*, *Rudar*, *Industrijalec* eta *Jugokokta*. Gaur egungo izena 1989-90 denboraldian hartu zuen. Ǵorče Petrov Mazedoniako iraultzaile garrantzitsu bat izan zen XIx mendearen amaieran eta XX mendearen hasieran.

1991ean Mazedoniako >Liga irabazi zuen, Jugoslaviako Ligaren maila erregional bat. Ipar Mazedoniako txapelketak 1992an sortu ziren. 2006an Kopa txapelduna izan zen eta Ligan bigarren egin zuen. 2009an Liga eskuratu zuen. 2022an Kopa berri bat lortu zuen.

Palmaresa
---------

### Mazedonian: 4

* Ipar Mazedoniako liga:
	+ Txapelduna (1): 2008-09
	+ Bigarrena (1): 2005-06
* Ipar Mazedoniako kopa (3): 2006, 2022, 2023

Kanpo estekak
-------------

* **(Mazedonieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q402922

 |

* Wd Datuak: Q402922
2014ko Kopa garaipena ospatzen.
**FK Rostov** (errusieraz Футбольный клуб Ростов) Rostov Dongo futbol talde bat da. Errusiako kopa irabazi du 2014 urtean.

Historia
--------

1930ko maiatzaren 10ean sortu zuten *Selmashstroy* (Сельмашстрой) izenarekin. Hurrengo urteetan sarritan aldatu zuen izena; *Selmash* (1936), *Traktor* (1941), *Torpedo* (1953) eta *Rostselmash* (1958). Gaur egun hiriaren izena darama.

1991 urtean Sobietar Batasuneko lehen mailara igo zen eta ondorioz Errusiako ligak hasi zirenean goren mailan izan zuen lekua. Ondorengo urteetan lehen eta bigarren mailen artean aritu da. 2003an Kopako finalera iritsi zen baina Spartak Mosku taldeak gol bakarraz garaitu zuen. Emaitzarik onenak 2014 urtean lortu ditu, Kopa eskuratu baitu eta inoizko posturik onena lortu baitu ligan, 7.a hain zuzen ere. 2015 urtean 14. postuan gelditu da eta mantentzeko play-offa jokatu beharko ditu.

2015-16 denboraldian Liga irabaztear egon da baina bigarren postuarekin konformatu behar izan du CSKA Moskurengandik bi puntutara geldit baita.

Palmaresa
---------

### Errusiako txapelketak: 1

* Errusiako Liga (0): bigarrena 2016an.
* Errusiako Kopa (1): 2014.

Kanpo estekak
-------------

* **(Errusieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q182930
* Commonscat Multimedia: FC Rostov

---

 |

* Wd Datuak: Q182930
* Commonscat Multimedia: FC Rostov
**FK Rudar Pljevlja** edo **FK Rudar** (izen osoa*Fudbalski klub Rudar Pljevlja*) Montenegroko futbol talde bat da Pljevlja hirikoa. Montenegroko liga bat eta hiru kopa irabazi ditu.

Historia
--------

Taldea 1920an sortu zen *Breznik* izenarekin. Hainbat izen izan ditu harik eta 1955ean gaur egungo *FK Rudar* hartu zuen arte. Jugoslaviaren garaian behe mailatan aritu zen eta emaitzarik onena Kopan izan zuen final laurdenetara iritsi baitzen 1947an. FK Sarajevok kanporatu zuen luzapenean hirugarren gola sartuta 3-2ko emaitzaz.

Montenegroko txapelketak 2006an abiatu zituzten eta ordutik lehen mailan aritu izan da beti. Bi Liga irabazi ditu eta Kopa gehien eskuratu dituen taldea da, lau hain zuzen ere.

Palmaresa
---------

### Montenegron: 5

* Montenegroko Liga (2): 2010, 2015.
* Montenegroko Kopa (4): 2007, 2010, 2011, 2016.

Kanpo estekak
-------------

* **(Serbieraz)****(Ingelesez)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q850258

 |

* Wd Datuak: Q850258
**FK Sutjeska Nikšić** (serbo-kroazieraz *Fudbalski klub Sutjeska*) Montenegroko futbol talde bat da Nikšić hirikoa. Montenegroko liga bat irabazi du.

Historia
--------

Taldea 1920an sortu zen *SK Obilić* izenarekin eta ondoren hainbat izen izan ditu, *SK Hajduk* (1927), *SK Hercegovac* (1930 hamarkadan) eta azkenik *FK Sutjeska* 1945ean Sutjeskako borrokan hildako komunista yugoslaviarren omenez.

Azken denboraldietan herrialdeko puntako taldea bihurtu da. Lau aldiz irabazi du Liga eta 2017an eskuratu zuen lehenengo Kopa.

Uniformea
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| Taldearen koloreak | Taldearen koloreak | Taldearen koloreak |
| Taldearen koloreak |
| Taldearen koloreak |
| 　 |
| **2017-2019** |

 | 

|  |  |  |
| --- | --- | --- |
| Taldearen koloreak | Taldearen koloreak | Taldearen koloreak |
| Taldearen koloreak |
| Taldearen koloreak |
| 　 |
| **2019-2021** |

 | 

|  |  |  |
| --- | --- | --- |
| Taldearen koloreak | Taldearen koloreak | Taldearen koloreak |
| Taldearen koloreak |
| Taldearen koloreak |
| 　 |
| **2021-2023** |

 |  |

Palmaresa
---------

### Montenegron: 7

* Montenegroko Liga (5): 2013, 2014, 2018, 2019, 2022.
* Montenegroko Kopa (2): 2017. 2023.

Kanpo estekak
-------------

* **(Serbieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q431139
* Commonscat Multimedia: FK Sutjeska Nikšić

---

 |

* Wd Datuak: Q431139
* Commonscat Multimedia: FK Sutjeska Nikšić
Lehenengo taldea.
**FK Shkëndija** (mazedonieraz ФК Шкендија, izen osoa *Fudbalski klub Škendija*) Ipar Mazedoniako Errepublikako futbol taldea da, Tetovo hirikoa. Mazedoniako Liga bat eta Kopa bat irabazi ditu.

Historia
--------

Taldea 1979an sortu zuten Tetovoko albaniarrek. Berehala mailaz igotzen hasi zen eta 1981ean Jugoslaviako bigarren mailara egin zun salto. Jugoslaviako albaniarren artean arrakasta itzela hartu zuen eta gobernuak nazionalismoa sustatuko zuen beldurrez taldea desegitea erabaki zuen.

Mazedoniak independentzia lortu zuenean berriz eratu zen *FK Shkëndija* eta laugarren mailan hasi zen jokatzen. 2006an Kopako finala jokatu zuen baina ez zuen titulua eskuratu. 2011 urtean ordea Liga irabazi zuen eta ondoren Superkopa. 2016an Ligan bigarren egin zuen baina Kopa irabazi zuen. 2018an txapelketa biak eskuratu zituen eta ordutik nagusi izan da Ligan.

Palmaresa
---------

### Mazedonian: 7

* Ipar Mazedoniako liga (4): 2011, 2018, 2019, 2021
* Ipar Mazedoniako kopa (2): 2016, 2018
* Ipar Mazedoniako Superkopa (1): 2011

Kanpo estekak
-------------

* **(Mazedonieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1129387
* Commonscat Multimedia: KF Shkëndija

---

* **Identifikadoreak**
* WorldCat
* VIAF: 34146708151600840937
* SUDOC: 260654418

 |

* Wd Datuak: Q1129387
* Commonscat Multimedia: KF Shkëndija
Dorrea gertutik ikusita.
**Fauteako dorrea** (korsikeraz: *Torra di Fautea*) Korsika uhartearen Zonza udalerrian dagoen defentsa eraikina da. Dorrea Punta di Fautean dago kokatuta eta hortik izena.

Historia
--------

Genovako Errepublikak uhartea XVI. mendetik XVIII. mendera arte Korsika okupatu zuen eta garai horretan pirata berbereen erasoetaz babesteko horrelako dorre ugari altxatu ziren.

Dorre hau, 1617ko Korsikako dorreen egoera azaltzen duen dokumentuan aipatua agertzen da. Bonifacioren jurisdikzioaren mende zegoen. XVII. mendean berriro zaharberritu zen, 1651. urtean turkiarren erasoa pairatu ondoren. 1979an eta 1988an zaharberritua izan zen. 1992an Frantziak Monumento historiko gisa babestu zuen.

Erreferentziak
--------------

1. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7826856
* Commonscat Multimedia: Tour de Fautea

---

* **Ondare historikoa**
* Mérimée: PA00099146

 |

* Wd Datuak: Q7826856
* Commonscat Multimedia: Tour de Fautea
**Eugenio Etxebarria Arroita** (Dima, 1920ko azaroaren 6a - 2008ko apirilaren 18a) albokari eta albokagile bizkaitarra izan zen. Batzuen hitzetan, "azken albokari tradizionala" izan da. Izan ere, arlo honetan Alejo Etxezarraga herrikidearekin batera Etxebarriaren lana oso nabarmentzekoa da.

Santuru izeneko baserrian jaio eta 9 neba eta arreba eduki zituen. Zaldibarrera ezkondu zen Edurne Garitazelaiarekinm eta 7 seme-alaba eduki zituzten. Azkenik familia Arrigorriagara bizitzera joan zen.

Alboka jotzen Jose Mari Bilbao eta Leon Artabe arratiarrekin ikasi zuen, bai eta musika tresna hauek egiteari ekin ere. Hainbat erromeriatan ibili zen. Geroxeago, Gipuzkoa aldean jotzen sarritan ibili zen.

Gaur egungo albokariekin ere harremana izan zuen, Juan Mari Beltran eta Ibon Koteronekin besteak beste.

Kanpo estekak
-------------

* "Azken albokari tradizionala"

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12257392
* **Identifikadoreak**
* WorldCat
* VIAF: 229398445
* BNE: XX4892690
* LCCN: n2012005851

 |

* Wd Datuak: Q12257392
**Branislav Mitrović**, ziriliko serbiarrez Бранислав Митровић (Novi Sad, Serbia, 1985eko urtarrilaren 30a) Vasas eta Serbiako gizonezkoen waterpolo selekzioko atezaina serbiarra da. Europako titulua irabazi zuen 2012, 2014, 2016 eta 2018an, munduko titulua 2015ean, eta urrezko domina olinpikoak 2016 eta 2020an. 2015eko Munduko Txapelketan eta 2020ko Olinpiar Jokoetan atezainik onena izendatu zuten.

Ibilbidea selekzioarekin
------------------------

2012ko urtarrilaren 29an, Mitrovićek Europako Txapelketa irabazi zuen finalean Montenegrori 9:8 irabazita. Hori izango zen bere lehen urrezko domina selekzioarekin.

Olinpiar Jokoak
---------------

2016ko Udako Olinpiar Jokoetan, Branislav urrezko domina irabazi zuen Serbiako taldean izan zen. Kroaziak zilarrezko domina, eta Italiak brontzezkoa eskuratuko zuten. 

2020ko Udako Olinpiar Jokoetan, Branislav urrezko domina irabazi zuen Serbiako taldean izan zen.
Greziak, zilarrezkoa, eta Hungariak brontzezkoa eskuratuko dute. Serbiaren taldea honako hauek ordezkatu zuten: Milan Aleksić, Nikola Dedović, Filip Filipović, Nikola Jakšić, Đorđe Lazić, Dušan Mandić, Branislav Mitrović, Stefan Mitrović, Duško Pijetlović, Gojko Pijetlović, Andrija Prlainović, Sava Ranđelović eta Strahinja Rašović-ek.

Udako Olinpiar Jokoetako emaitzak
---------------------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba |
|
| 2016 | Rio de Janeiro Brasil Brasil | 01 !1. postua, urrezko domina | Waterpoloagizonezkoa. |
| 2020 | Tokio Japonia Japonia
  | 01 !1. postua, urrezko domina | Waterpoloagizonezkoa.
  |

Bizitza pertsonala
------------------

Mitrović atezain bihurtu zen bere lehen entrenatzaileak bere gorputz handia eta esku luzeak atean erabiltzeko aholkuaren ondoren. Jelenarekin ezkonduta dago.

Erreferentziak
--------------

1. ↑  «Branislav Mitrović» *olympedia.org* 2022-01-06an begiratua**(Ingelesez)**
2. ↑  «Branislav Mitrović» Olympics.com 2022-01-06an begiratua **(Gaztelaniaz)**
3. ↑  "Waterpoloa, gizonezkoa, emaitzak 2012" olympedia.org **(Ingelesez)**
4. ↑  "Waterpoloa, gizonezkoa, emaitzak 2012" olympedia.org **(Ingelesez)**

Kanpo estekak
-------------

* Branislav Mitrović Hungarian Water Polo Federation-etik (hungarieraz)
* Branislav Mitrović the Serbian Olympic Committee-tik (serbieraz)
* Branislav Mitrović Instagramen

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4957407
* Commonscat Multimedia: Branislav Mitrović

---

* **Kirolariak**
* COI: branislav-mitrovic

 |

* Wd Datuak: Q4957407
* Commonscat Multimedia: Branislav Mitrović
**Building Up And Tearing England Down** (euskaraz *Ingalaterra eraiki eta lurrera botatzen*) Irlandako abesti herrikoi bat da. Abesti honen bertsio ezagunena The Dubliners musika taldeak abestutakoa da. Gaitzat Londres hiriburuan bizi ziren irlandar emigranteak ditu.

McAlpine and Costain, FitzMurphy Ash eta Wimpey's 1960ko hamarkadako eraikuntza enpresak ziren, aldiz New Victoria Line delakoa orduko Londresko metroaren linea berria zen.

Hitzak
------

I have won the hero's name  

With McAlpine and Costain  

FitzMurphy Ash and Wimpey's gangs  

I've been often on the road  

On me way to draw the dole  

There's nothing left to do for Johnny Laing  

I used to think that God  

Made the mixer pick and hod  

So that Paddy might know hell above the ground  

I've had gangers big and tough  

Tell me tales old and rough  

When you're building up and tearing England down

In the tunnel underground  

A young Limerick man was found  

He was built into the New Victoria Line  

When the bonus gang had past  

Sticking from the concrete cast  

Was the face of little Charlie Joe Devine  

A ganger named McGurk  

Made Paddy hate the work  

When a gas-main burst he flew off the ground  

Oh, they swore he said gone slack  

I won't be here untill I'm back  

Keep on building up and tearing England down

I remember Jack McCann  

That poor old stuttering man  

Felt the better for his stammer in a week  

And that poor old stuttering man  

He fell from a shuttering jam  

And was never ever more  

Inclined to speak  

No more like Robin Hood will he roam down Cricklewood  

Or dance around the pubs of Camden Town  

Oh, let no man complain  

Sure no Pat can die in vain  

When you're building up and tearing England down

I remember Carrier Jack  

With his hod upon his back  

He swore he'd one day set the world on fire  

But his face they'd never seen  

Filth! his shovel it cut clean  

Through the middle of a big high tension wire  

I saw the big McCall  

From a big flyover fall  

Into a concrete mixer spinning round  

Oh, it was not his intent  

He got a fine head of cement  

While building up and tearing England down

So come all you navvies bold  

Who may think that English gold  

Is just waiting to be taken from each sod  

Or the likes of you and me  

Would ever get an O.B.E.  

Or a knighthood for good service to the hod  

There's a concrete master race  

To keep you in your place  

And a ganger man to knock you to the ground  

If you ever try to take  

Part of what the bosses make  

When you're building up and tearing England down  

When you're building up and tearing England down

Kanpo estekak
-------------

* The Dubliners folk musika taldearen *Building Up And Tearing England Down* abestiaren bertsioa entzungai **(Ingelesez)**
* Mr. Irish Bastard punk musika taldearen *Building Up And Tearing England Down* abestiaren bertsioa entzungai **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12255523

 |

* Wd Datuak: Q12255523
**Burdin Olatze** mendebaldeko Pirinioetan dagoen mendatea da, Nafarroa Beherea eta Zuberoa arteko mugatik hurbil azken honetako Altzürükü eta Altzai-Altzabeheti-Zunharretako lurretan; Arbailen erdian eta Ahüzki iturri ospetsutik distantzia laburrera dago. Aturri eta Uhaitzandi ibaien arroen artean muga sortzen du.

Olatze izena bertan zeuden eta dauden bordetatik datorkio. Ekialdean Zuberoako Arbaila eta Basabürüa eskualdeak eta hego-mendebaldean Lauribar ibaiaren harana.

Abiapuntuak
-----------

Behorlegitik Altzai-Altzabeheti-Zunharreta edo Altzürüküra doan ibilbidean hasten da ohiko bidea.

Ikus, gainera
-------------

* Zuberoako mendien zerrenda
* Nafarroa Behereko mendiak

Kanpo estekak
-------------

* **(Alemanez)** "quaeldich" webgunean

|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2982022
* Commonscat Multimedia: Burdin Olatze

---

 |

* Wd Datuak: Q2982022
* Commonscat Multimedia: Burdin Olatze
Errusiar Nagant errebolberra
**Errusiar erruleta** (errusieraz: Русская рулетка *Russkaya ruletka*) bere jatorria ezagutzen ez den ezkutuko ausazko joko hilgarria da. Normalean bi pertsonen artean jokatzen da eta helburua bizirik irtetea eta jokoan dagoen diruarekin edo gauzarekin geratzea da.

Ezaugarriak
-----------

Esan bezala, ausazko joko hilgarri bat da. Bala bakarra kargaturik duen su-arma batekin jokatzen da, normalean 6 edo 8 balarentzako lekua duen errebolber batekin bala gordetzen duen erruleta biratu daitekeelako.

Bala su-arman sartu eta bala ausaz lekuz aldatzean hasten da jokoa. Partaide bakoitzak bere buruari tiro egin behar dio txandaka, hil egingo diren ala ez jakin gabe. Lehen txandan inor ez baldin bada hil, jokoak jarraituko du norbaitek bala aurkitu eta bere buruari tiro egin arte.

Ikus, gainera
-------------

* Erruleta

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q201045

 |

* Wd Datuak: Q201045
**Eugenia Zuffoli Villademoros** (Erroma, 1897ko maiatzaren 20a - Madril, 1982ko abenduaren 28a) Espainian bizi izan zen aktore eta kantari italiarra izan zen, eta José Bódalo komikoarekin ezkondu zen. Haren semea, aitaren izen bereko José Bódalo aktore espainiarra izan zen.

Biografia
---------

1922 inguruko argazkia
1897an jaio zen, Erroman. Txikia zela Espainiara etorrita, laster hasi zuen interpretazio-karrera, Madrilgo Alcalá kaleko Apolo Antzokiko harrobian.

Hamaika urte besterik ez zuen Álvarez Quintero anaien *Los chorros del oro* lanean. Operetetarako ahots bikaina zuenez, *La viuda alegre* edo *El conde de Luxenburgo* bezalako lanak egin zituen.

Hogeiko hamarkadan Madrilgo Apolo antzokian izan zen eta Tomás Borrásen *Arco íris* Errebista estreinatu zuen Juan Aulí Padróren eta Julián Benllochen musikarekin, eta 1923an Jacinto Guerreroren *Los gavilanes* estreinatu zuen. 1925ean José Bódalo senarrarekin bere enpresa propioa zuen. Konpainian María Puchol, Salvador Videgain edo Carlos Blanca aktoreak zeramatzala, *La veneciana* edo *La mujer chic* bezalako lanak estreinatu zituzten. Eszenatokietan zuen ospe handiarekin batera, zinema mutuan sartu zen *Los guapos* (1923), *El niño de las monjas* (1925) edo ahosdun *El secreto del doctor* (1930) filmen bidez.

Ondoren, batez ere ahosdun antzerkian lan egin zuen; Ramón Valle-Inclánen *Cara de Plata* (1945) estreinatu zuen, eta Meridako Antzerki Klasikoaren Jaialdian parte hartu zuen, *Edipo Rey* edo *La Orestíada* izeneko lanekin. Berrogeita hamarreko eta hirurogeiko hamarkadetan, berriro hartu zuen parte zenbait filmazio zinematografikotan.

1960 hamarkadaren hasieran erretiratu zen, eta bere azken paperetako bat Colette egile frantsesaren *Chérí* lanean izan zen Madrileko Teatro Reina Victoria antzokian, Vicente Parrarekin batera.

Iruditegia
----------

* Eugenia ZuffoliEugenia Zuffoli
* Eugenia Zuffoli,1922 La novela Teatral, TovarEugenia Zuffoli,1922 La novela Teatral, Tovar

Erreferentziak
--------------

1. ↑   Eduardo Haro Tecglen.  (5 de enero de 1983). *La muerte de Eugenia Zuffoli, una actriz histórica.* .
2. 1 2   «Eugenia ZÃºffoli» *IMDb*.
3. ↑    *Eugenia Zuffoli, alma de teatro.*  4 de octubre de 1983.

Kanpo estekak
-------------

* Obituarioa 1982ko abenduaren 30eko *ABC egunkarian*
* *Espainiako eta Hispanoamerikako* 2002ko zarzuelaren hiztegia, hainbat autore.II. liburukia. ISBN 84-89457-23-9
* elpais.com/diario/1983/01/05/kultura/410569203\_850215.html

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5850393
* Commonscat Multimedia: Eugenia Zuffoli

---

* **Identifikadoreak**
* WorldCat
* VIAF: 87611335
* ISNI: 0000 0001 1682 5531
* BNE: XX822637
* LCCN: no2010188494
* **Hiztegiak eta entziklopediak**
* DBE: url

 |

* Wd Datuak: Q5850393
* Commonscat Multimedia: Eugenia Zuffoli
|  |
| --- |
| **Bryggen**1 **UNESCOren gizateriaren ondarea** |
| 
Auzoa eta kaia. |
| **Mota** | Kulturala |
| **Irizpideak** | iii |
| **Erreferentzia** | 59 |
| **Kokalekua** |  Norvegia |
| **Eskualdea2** | Europa / Ipar Amerika |
| **Izen ematea** | 1979 (III. bilkura) |
| 1 UNESCOk jarritako izen ofiziala (euskaratua) 2 UNESCOren sailkapena |

**Bryggen** (norvegieraz *kaia*) Norvegiako Bergen hiriko ipar-mendebaldean dagoen antzinako auzo bat da. Bigarren Mundu Gerra garaia arte auzoak **Tyskebryggen** (*alemaniar kaia*) izena zeraman.

Historia
--------

Bryggen auzoa hiri honetako Hansa Ligako merkatarien bizilekua zen, hauek bertan 1360. urtetik aurrera kokatu zirelarik. Historian zehar, Bryggen auzoa egurrezko eraikinez osatua zegoenez hainbat sute jasan ditu; gaur egun, eraikinen laurden bat edo, 1702ko sutearen ondoren eraikitakoak dira; gainerantzekoak gaur egungo datatik hurbil eraikitakoak direlarik. XV. mendean eraikitako harrizko sotoak ere badaude. 1955eko sutearen ondoren, erretako gunean museoa eta antzinako erako egurrezko hainbat etxe eraiki dira; oso eztabaidatua izan den adreiluzko hotel bat ere eraikia izan zen.

Mariakirken eliza Bergen hiriko eraikinik zaharrena da, bere zatietako batzik 1130. urte inguruan eraikiak izan zirelarik. 1408tik 1766ra Hansa Ligako merkatarien eliza izan zen.

Gaur egun Bryggen auzoa nagusiki turismo gunea da, bertan jatetxe eta mota ezberdinetako denda ugari daudelarik. Denbora eta higaduraren ondorioz, 2008. urtetik aurrera egurrezko etxeen zaharberritzea burutzen ari da, honela euren egituren hondatzea ekiditzeko asmoz. .

1979an Bryggen auzoa Gizateriaren Ondare izendatua izan zen.

Bryggen auzoko ikuspegi panoramikoa.

Kanpo estekak
-------------

* Bryggen auzoari buruzko webgunea **(Norvegieraz [bokmål])** **(Ingelesez)** **(Alemanez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q153430
* Commonscat Multimedia: Bryggen, Bergen

---

* **Hiztegiak eta entziklopediak**
* Britannica: url
* **Ondare historikoa**
* Gizateriaren ondare: 59

 |

* Wd Datuak: Q153430
* Commonscat Multimedia: Bryggen, Bergen


|  |  |  |
| --- | --- | --- |
| Norvegia | Gizateriaren Ondarea Norvegian | Norvegia |
| Bryggen eta Bergen (1979) • Urnesko Stavkirke (1979) • Røros (1980) • Altako labar-artea (1980)Vega uhartedia (2004) • Struveren arku geodesikoa (2005) • Geirangerfjord (2005) • Nærøyfjord (2005) |
**Flathead konderria** (ingelesez: *Flathead County*) Montanako konderri bat da, Ameriketako Estatu Batuetan. Hiriburua Kalispell da. 2010eko zentsuaren arabera 90.928 biztanle zituen, Flathead kilometro koadroko azaleran.

Geografia
---------

Flathead konderriak 13.614,11 kilometro koadro ditu. Horietatik 437,14 ura dira. Beste 13.176,98 lurra dira. Biztanleria dentsitatea 6,68 da.

Demografia
----------

2010eko zentsoan bizi ziren 90.928 pertsonetatik 87.509 txuriak edo hispanoak dira. Horietatik *hispano edo latino* kategorian 2.070 dira. 180 beltzak edo afroamerikarrak. 934 amerikar natiboak ziren eta 50 Hawaii edo Pazifikoko irletako natiboak. 522 asiarrak ziren. *Bestelako arraza bat* kategorian 51 biztanle daude. Bukatzeko euren burua arraza bat baino gehiagotan 1.682 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q496607
* Commonscat Multimedia: Flathead County, Montana

---

* **Identifikadoreak**
* WorldCat
* VIAF: 157112229
* ISNI: 0000 0004 0400 9555
* LCCN: n81018691
* **Lekuak**
* OSM: 1232199
* TGN: 2001274

 |

* Wd Datuak: Q496607
* Commonscat Multimedia: Flathead County, Montana
Léon Bakst: Suzko txoria, dantzaria, 1910.
**Errusiar Balletak** (errusieraz Русский балет Дягилева, frantsesez *Ballets Russes*) 1907an Sergei Diagilev errusiar enpresaburuak sortutako ballet konpainia bat izan zen, Marius Petipa koreografo handiak zuzendutako Ballet Inperialeko San Petersburgoko Mariinsky Antzokiko kiderik hoberenekin. 1909tik aurrera, konpainiak bere nazioarteko birak hasten ditu, eta 1911n Ballet Inperialetatik banatzen da. Konpainia independente bihurtzen da, egoitza lehenik Parisko Théâtre Morgadorren izan zuena eta, jarraian, Monte-Carlo, Paris eta Londresen.

Miresmen handia sortu zuen Mendebaldeko Europan, garai hartan Frantzian egiten zen balletarekin alderatuta, errusiar eskolaren bizitasun handiari esker. XX. mendeko ballet konpainiarik eragintsuena bihurtu zen, eta bere eragina, modu batera edo bestera, egundaino mantentzen da, bere izpiritua, aurrerago, Cuevaseko markesaren balletetan mantenduz.

Errusiar Balleten historia
--------------------------

### Birak

Errusiar Balleten lehen denboraldia Théâtre du Châteleten izan zen, 1909ko maiatzak 18 eta ekainak 18 artean. Urtero, gutxi gora-behera antzeko datetan, konpainia Parisera itzuli zen, hasieran Théâtre du Châteletera eta, jarraian, beste antzoki batzuetara.

1911tik aurrera, konpainiak Erroman, Vienan, Genevako Grand Théâtrean, Bartzelonan, Madrilen eta Valentzian ere ematen ditu erakustaldiak. Era berean 1913tik aurrera Hegoamerikan, 1915etik aurrera AEBetan, Lehen Mundu Gerraren ondoren Belgikan dantza egiten dute 1922 eta 1928 bitartean, Lausanan eta Bernan 1923an, Herbehereetan 1924an. Konpainiaren azken ekitaldia Vichyn izan zen 1929ko abuztuak 4an.

|  |  |
| --- | --- |
| * 1909 • Paris.
* 1910 • Bruselas – Paris.
* 1911 • Paris – Londres – Monte-Carlo – Erroma.
* 1912 • Berlin – Budapest – Londres – Paris – Viena.
* 1913 • Hegoamerika – Londres – Lyon – Monte-Carlo – Paris – Viena.
* 1914 • Londres – Paris.
* 1915 • Estatu Batuak – Geneva – Italia.
* 1916 • Estatu Batuak.
* 1917 • Hegoamerika – Bartzelona – Estatu Batuak – Paris – Erroma.
* 1918 • Barcelona – Madrid – Valencia Teatro Principal (Valentzia): apirilak 25, 27, 28 eta 30
* 1919 • Londres – Paris.
 | * 1920 • Paris – Erroma.
* 1921 • Geneva – Lyon – Paris – Erroma.
* 1922 • Amberes – Bruselas – Geneva – Ostende – Paris – Viena.
* 1923 • Amberes – Berna – Genevaa – Lausana – Monte-Carlo – Paris.
* 1924 • Amsterdam – Haga – Monte-Carlo – Paris – Rotterdam.
* 1925 • Bartzelona – Paris.
* 1926 • Londres – Monte-Carlo – Paris – Viena.
* 1927 • Londres – Monte-Carlo – Paris.
* 1928 • Bruselas – Paris.
* 1929 • Londres – Paris – Vichy.
 |

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q214423
* Commonscat Multimedia: Ballets Russes

---

* **Identifikadoreak**
* WorldCat
* VIAF: 132999491
* ISNI: 0000 0001 2161 5459
* BNF: 11931014d (data)
* CANTIC: a11256229
* GND: 16047158-8
* LCCN: n83229395
* NKC: kn20030218001
* SUDOC: 027220729
* BIBSYS: 90516990
* **Hiztegiak eta entziklopediak**
* Britannica: url

 |

* Wd Datuak: Q214423
* Commonscat Multimedia: Ballets Russes
Errusiako "garrantzi federaleko eremu babestuen" mapa 2005ean
Bashkiria Parke Nazionala.
Hartz-kumea.
Ugrako parke nazionala.
**Errusiako eremu babestuak** (errusieraz: Особо охраняемые природные территории, literalki « bereziki babestutako eremu naturalak ») izen bereko 1995eko legearen arabera antolatzen dira.

Kategoriak
----------

Legeak kategoria hauek ezartzen ditu:

* Zapovednik. Bi motakoak daude: naturalak zein biosferakoak.
* Parke Nazionalak
* Parke Naturalak
* Zakaznik naturalak
* Monumentu naturalak
* Parke dendrologikoak eta lorategi botanikoak
* Bainuetxeak eta berreskuratzeko eskualdeak

Errusian badira, bestetik, beste motatako babestutako lekuak: hiri parkeak, eskualdeko parkeak, kultura ondarearen monumentuak, lorategi eta eraikin historikoak...

Eremuen guztizko azalera
------------------------

2019ko maiatzaren 21ean, *The Moscow Times* egunkariak World Wildlife Fund erakundearen txosten bat aipatu zuen, eta esan zuen Errusia munduan lehen postuan dagoela babestutako eremu natural kopuruagatik, bereziki babestutako eremu natural 63,3 milioi hektarearekin. Dena den, artikuluak ez zuen WWFko txostenarekin lotu eta aldez aurretik jasotako datuetan oinarrituta egon daiteke.

Parke Nazionalak
----------------

2020an 64 parke nazional zeuden Errusian. Parke hauen azalera osoa 174.233,41 km2-koa da, edo 14,12 milioi hektarea itsasoko urak kenduta.

Ramsar lekuak
-------------

Ramsarko hitzarmena 1977ko otsailaren 11n sartu zen indarrean Sobietar Batasunean; Errusiari aplikatzen zaio Sobietar Batasunaren ondorengo estatu gisa, azken hau 1991n amaitu zenetik.

2020ko urtarrilean, herrialdeak 35 Ramsar gune zituen, 103.237,67 km2-ko azalera hartzen zutenak.

Biosfera erreserba
------------------

Errusiak 2020an Unescok aitortutako 46 biosfera erreserba zituen.

Gizateriaren Ondarea
--------------------

2019an, Errusiak 11 gune natural zituen Gizateriaren Ondare gisa.

Erreferentziak
--------------

1. ↑
2. ↑
3. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1959314
* Commonscat Multimedia: Protected areas of Russia

---

 |

* Wd Datuak: Q1959314
* Commonscat Multimedia: Protected areas of Russia
**Firebird I** automobila izan zen General Motorsek 1954an sortu zuen kontzeptu-automobil bat, gas-turbinazko propultsioarekin AEBetan eraikitako lehen autoa.

Ezaugarriak
-----------

Emmett Conklin ingeniaria buru zela, GMko taldeak Firebird XP-21 deitu zion prototipoari, eta gero Firebird I bilakatu zen. II, III eta IV modeloek jarraitu zioten 1964a arte, gas propultsioko sistema zelarik guztien ezaugarri nagusia.

Konfigurazioaren aldetik oso praktika gutxikoa suertatu zen. Burbuilazko kabina bat zuen eserleku bakarrarekin gidariarentzat. Gorputza osatzen zen beiraz, hegal laburrez eta isats bertikaleko hegal batez; materiala indartutako plastikoa zen. Itxura balistikoa zuen guztiz. Balazta-sistema danborren sistema estandarretatik bereizten zen, gurpilen kanpoaldean baitzeuden, azkar hoztu ahal izateko, eta hegalek, berez, hegazkin baten antzeko aleroiak zituzten abiadura murrizteko.

Hasieran, Conklin bera zen gidatzeko kalifikatutako pertsona bakarra, eta 160 km/o abiadurara iritsita, bigarren mailara aldatzean, arazoakm sortu eta abiadura murriztu zuen lehen proban. Ez zen abiadura potentzialerako gehiago probatu, gas-turbinaren bideragarritasun praktikoa ikustea izan zen gehiago ingeniaritza proiektuaren zioa.

Eraiki zen ale bakarra 2022an erakutsi zuten Bilboko Gugggenheim Museoan egindako erakusketa batean.

Erreferentziak
--------------

1. 1 2   **(Ingelesez)** «Concepts that time forgot: the General Motors Firebird I» *Top Gear* 2020-08-05 (Noiz kontsultatua: 2022-06-27).
2. ↑    *Popular Mechanics.*  (Noiz kontsultatua: 2022-06-27).
3. ↑   «Conklin Systems - Firebird Pages» *www.conklinsystems.com* (Noiz kontsultatua: 2022-06-27).
4. ↑   **(Ingelesez)** Magazines, Hearst.  (1954-03). *Popular Mechanics.*  Hearst Magazines (Noiz kontsultatua: 2022-06-27).
5. ↑   **(Gaztelaniaz)** «El Guggenheim estrena una exposición sobre automóviles con modelos históricos» *Bilbao Secreto* 2022-03-17 (Noiz kontsultatua: 2022-06-27).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q50398241
* Commonscat Multimedia: General Motors Firebird I

---

 |

* Wd Datuak: Q50398241
* Commonscat Multimedia: General Motors Firebird I
**Buitraker** Iruñeko euskal musika taldea izan zen, 1992an sortu eta 2000ko hamarkadaren erdialdera desegin zena. Rock eta Metal musika jorratu zuten, baina haien ibilbidearen bukaeran soinu elektronikoekiko interesa ageri zitzaien. Euskaraz abesten zuten batez ere, nahiz eta gaztelerazko kanturen bat ere baduten.

Maketaren ondoren, 1998an kaleratu zuten lehen diska (*Lurrun makina*, Gor Diskak), eta bertako "txori" abestia aski ezaguna izan zen. Hurrengo diskoa 2000. urtean argitaratu zuten (*Homologao*, Gor Diskak). Azken diska 2005ean atera zuten (*Urrezko kabiak*, autoekoizpena), eta bertan nabaria da estiloaren garapena, musika elektronikorako joera argia baita disko horretan.

Diskografia
-----------

* *Lurrun makina* (1998, Gor Diskak)
* *Homologao* (2000, Gor Diskak)
* *Urrezko kabiak* (2005, autoekoizpena)

Erreferentziak
--------------

1. ↑   «Buitraker» *www.badok.eus* (Noiz kontsultatua: 2022-01-20).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q114353194

 |

* Wd Datuak: Q114353194
**Firebug** Firefox nabigatzailearen gehigarri bat da. Oso erabilgarria da web garatzaile eta maketatzaileentzat. Gehigarri honek hainbat utilitate du edozein web orria, "inline" eta bat-bateko moduan editatu, aztertu eta kudeatzeko. Horrela, web orri edo aplikazio baten DOM egitura, CSS, HTML eta JavaScript kodea modu erraz eta azkar batean aztertu eta aldatzeko aukera ematen du nabigatzailean bertan, inolako kanpo aplikazio baten beharrik gabe.

Lehenengo bertsioa 2006ko Otsailaren 12an argitaratu zuten (0.2 bertsioa). Handik hona, eguneraketa ugari eman da, eta, azkenik, 1.0 bertsioa 2007 urtean argitaratu zen.

Firebug Jow Hewitt-ek sortu zuen. Azken bertsioa BSD lizentziapean argitaratu zen.

* Proiektuaren webgunea:
* Kodea:
* Garatzaile nagusia: Joe Hewitt ()
* Azken bertsioa: 1.4.3 (09/09/29).
* Tamaina: 519 KB.
* Lizentzia: BSD.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1321700
* Commonscat Multimedia: Firebug (software)

---

 |

* Wd Datuak: Q1321700
* Commonscat Multimedia: Firebug (software)
**Fluxu-kontrola** igorlearen eta hartzailearen transmisio prozesatze abiadura ezberdinak berdintzeko prozedura da.

Igorlea eta hartzailea komunikazio batean berdinak ez dira izaten. Demagun, igorlearen konputagailua zerbitzaria dela eta hartzailearena makina arrunt bat. Zerbitzariak memoria buferrak, prozesatze abiadura eta banda-zabalera handiagoak izango ditu. Honela hartzailea ez gainkargatzeko, prozesa dezakeen datu gehiago ez zaio bidali behar. Horretarako datu trafikoa kontrolatzeko prozedurak asmatu dira igorleak hartzaile ez itotzeko.

Fluxu-kontrol tekniken artean *stop and wait* eta leiho labainkorra daude.

Aldagaiak
---------

Hauek dira transmisio prozesatze abiaduran sartzen diren aldagaiak:

* Prozesadorearen abiadura
* Sarrera-irteera buferrak
* Interfaze txartelak (sare-txartelaren abiadura)
* Banda-zabalera edo konexio abiadura (ADSL, modem PSTN, modem RDSI, kable-modem, T1, ATM...)

Ikus, gainera
-------------

* Sare protokolo

Erreferentziak
--------------

* **Andrew S. Tanenbaum**, *Konputagailu-sareak* (3. ed 2002), EHU ed.

Kanpo estekak
-------------

* Telekomunikazio Hiztegia euskaraz

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q612457
* **Identifikadoreak**
* GND: 4194071-4
* LCCN: sh2005007524
* **Hiztegiak eta entziklopediak**
* Britannica: url

 |

* Wd Datuak: Q612457

* TCP/IP-ri buruzko liburua euskaraz
**Briggs Plana** (malaysieraz: *Rancangan Briggs*) Sir Harold Briggs jeneral britainiarrak diseinatutako plan militarra izan zen, 1950ean sortua, Malayako Emergentziaren Operazioen zuzendari izendatu zutenetik gutxira (1948 – 1960). Planaren helburua Malayako Askapen Nazionaleko Armada garaitzea zen, landa-populaziotik aterata. Hori lortzeko, Malaysiako nekazariak birkokatzeko programa handi bati ekin zitzaion. Programa horren ondorioz, 500.000 pertsona inguru (Malayako biztanleriaren %10 gutxi gorabehera) beren lurren indarrak eraman zituen eta eufemismoz "herri berriak" deitzen diren kontzentrazio-eremuetara eraman zituzten.

Emergentzian zehar 400 kokaleku baino gehiago sortu ziren. Gainera, Txinako Herri Errepublikara erbesteratu zituzten, 1949an, komunisten aldekoak izan zitezkeen 10.000 txinatar. Orang Asli-ei ere eraso egin zien Briggs Planak eragindako deslokalizazioak, britainiarrek uste baitzuten komunistak babesten ari zirela. Briggs Planerako beharrezko praktika asko debekatuta zeuden Genevako Hitzarmenetan eta ohiturazko nazioarteko zuzenbidean. Hitzarmen horien arabera, ondasunak ez ziren suntsitu behar, baldin eta eragiketa militarrek guztiz beharrezkotzat jotzen ez bazuten.

Erreferentziak
--------------

1. ↑   Siver, Christi.  (2009). *The Other Forgotten War: Understanding Atrocities during the Malayan Emergency Malayan Emergency.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4967244

 |

* Wd Datuak: Q4967244
**Brigette Lacquette** (1992ko azaroaren 10a) Kanadako izotz hockey jokalaria da, gaur egun PWHPAko Calgary sekzioan eta Kanadako selekzioan jokatzen du, defentsan. 

2015eko IIHF Emakumeen Munduko Txapelketan parte hartu zuen. 2015eko udazkenean, Lacquette CWHLko Calgary Infernoan sartu zen.2018an, Lacquette Kanadako emakumezkoen hockey talde olinpikoan jokatu zuen lehen nazioetako emakumea izan zen. Bere lorpena omentzeko, 2018an Hockey Aretoko aniztasunaren erakusketan sartu zen Lacquetteren hockey-makila olinpikoa. Sarah Nurse eta Hanna Buntonekin batera, Lacquette batu zitzaien Elle Canadaren azalean (2021eko ekainean).2021eko abenduan, Lacquette Chicago Blackhawks-ek ere kontratatu zuten Western Hockey Ligako klubetako jokalariak estaltzen zituen eskaut gisa.

Kirol ibilbidea
---------------

Lacquette Manitobako Bisonte Unibertsitatea]]n eta NCAA mailan jokatu du Minnesota-Duluth-eko Unibertsitatean. Shannon Miller-ek, Minnesotako Duluth-eko Unibertsitateko hockey-entrenatzaile ohiak, Lacquette "gure programan inoiz lortu duen talentu naturalen jokalaria" dela deskribatu du.[9] Lacquette UMD hockeyaren historiako lehen ojibway/anishnabea izan zen.

Boluntario lana
---------------

Lacquette Classroom Champions kirol tutoretza erakundeko kirolari bazkidea da. Erakundearen "Circle" programako parte-hartzaile gisa, kirolariak eta indigenen ondareko gazteak lotzen dituena, Lacquette-k Inglewood-eko (Eagle Lodge) Family School-eko Piitoayis (Eagle Lodge) Family School-eko haurrei tutoretza eman die.

Erreferentziak
--------------

1. 1 2 3   **(Ingelesez)**  *Brigette Lacquette.*  2022-02-02 (Noiz kontsultatua: 2022-02-09).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q19879669
* Commonscat Multimedia: Brigette Lacquette

---

* **Kirolariak**
* COI: brigette-lacquette

 |

* Wd Datuak: Q19879669
* Commonscat Multimedia: Brigette Lacquette
**Femu a Corsica** (euskaraz, *Korsika egin dezagun*) Korsikako alderdi abertzalea da, 2010ean sortua koalizio politiko modura eta 2017an alderdi politiko bihurtua. Gaur egun (2019) Pè a Corsica koalizio abertzalearen kidea da, Corsica Liberarekin batera. Gilles Simeoni da bere lehendakaria. Ildo politikoari dagokionez, alderdi autonomista da: Korsikako naziogintza, autonomia zabala eta balore demokratikoak defendatzen ditu. Europako Aliantza Askearen kidea da.

Hiru alderdi politikoen bateratze prozesuaren emaitza da Femu a Corsica: Partitu di a Nazione Corsa, Inseme per a Corsica eta Chjama Nazionale.

2017ko abenduaren hauteskundeetan aurreikuspen guztiak gainditu zituen Pè a Corsica koalizioak, eta gehiengo absolutua lortu zuen Korsikako Asanbladan , botoen %56 eta 41 eserleku lortuta. Koalizioa sortzen duten bi alderdiek (Femu a Corsicak, alderdi nagusia, eta Corsica Liberak) eserleku horiek banatu zituzten, Femu a Corsicak 28 eserleku eskuratuz. Modu horretan Korsikako Asanbladan kide gehien dituen alderdi politikoa bihurtu zen Femu a Corsica.

Erreferentziak
--------------

1. ↑   Femu a Corsicaren webgunea
2. ↑   Korsika: Ziklo politiko berria hastear NAZIOGINTZA, 2018-01-9an

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3068323

 |

* Wd Datuak: Q3068323
*«Farmazia» orriak hona dakar. botikak eskuratzen diren lekua eta horiek gordetzeko instalakuntza buruzko artikulua hau da: «Botika (instalakuntza)»*
**Farmazia** farmakoen prestakuntzaz eta dispentsazioaz arduratzen den zientzia da. Osasun produktuak prestatu eta dispentsatzen diren lekua ere bada, baina kasu horretan **farmazia bulego** edo **botika** izena ematen zaio. Farmazia osasun zientzien adar bat da eta haren helburua medikamenduen jatorria, izaera, ezaugarriak eta prestakuntza aztertzea da.

Farmazialariek, kimikari eta medikuekin batera, eragin terapeutikoa duten konposatu organikoak sintetizatzeko erantzukizuna dute. Gainera, osasun eta higiene arloetan gero eta gehiago eskatzen da aholkua komunitate farmazeutikoari. Farmaziak farmako eta medikamentuei buruzko jakintzaz gain, horiek giza gorputzean duten eragina eta gorputzaren ezaugarri kimiko eta biologikoak hartzen ditu barne. Horretarako, farmazia galenikoa, farmakologia, biofarmazia eta farmakozinetika, farmakodinamika, toxikologia, farmakoteknia, biokimika, mikrobiologia eta kimika farmazeutikoa eremuak aztertzen ditu, besteak beste.

Ikurrak
-------

Farmazia ikur anitzez adieraz daiteke. Espainia, Frantzia eta Argentinan esaterako, Higiaren kopa edo gurutze greziarra asko erabiltzen dira.

* Gurutze greziar berdeaGurutze greziar berdea
* Mortairua eta pistiloaMortairua eta pistiloa
* Errezetaren ikurraErrezetaren ikurra
* Apotheke "A" estilizatu gorria (Alemanian)*Apotheke* "A" estilizatu gorria (Alemanian)
* KaduzeoaKaduzeoa
* Eskulapioren hagaEskulapioren haga
* Maltako gurutzeaMaltako gurutzea

Ikus, gainera
-------------

* Medikuntza

Kanpo estekak
-------------

* Farmazia fakultatea (EHU)

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q614304
* Commonscat Multimedia: Pharmacy

---

* **Identifikadoreak**
* BNF: 11933091b (data)
* GND: 4045705-9
* LCCN: sh85100603
* NDL: 00574198
* NKC: ph114525
* AAT: 300054520
* **Hiztegiak eta entziklopediak**
* GEA: 5504
* HDS: 008282
* Britannica: url
* **Medikuntzako identifikadoreak**
* MeSH: D010604

 |

* Wd Datuak: Q614304
* Commonscat Multimedia: Pharmacy
CSMA (Carrier Sense Multiple Access, eramailearen detekzio bidezko sarbide anizkoitz)

**Informazioa bidali baino lehenago, estazioak transmisio-bidea entzuten du** eta libre dagoenean transmititzen hasten da.
Transmisio-bidea libre ez badago, libre egon arte itxaroten du. Kasu honetan estazioek aukera bi daukate :

* Transmisio-bidea (Sarea) entzuten jarraitu, libre egon arte, hots, "**1-iraunkortasuneko CSMA**" teknika. Behin eta berriz saiatzen delako transmisio-bidea entzuten "**1-iraunkor**" deitzen zaio (probabilitatea %100=1/1=1).
* Beste aukera "**CSMA ez iraunkorra**" deitzen da. Transmisio-bidea hartuta badago transmisioa hurrengorako uzten da, baina bestearekin alderatuz denbora tarte aleatorio bat itxarongo du berriz transmisiori saiakerari ekiteko.

  

CSMA prozeduran estazio igorleak mezua transmitituz aparte, beste seinale bat bidaltzen du gainerako estazioei transmisio-bidea okupatuta dagoela adierazteko, eramailea (carrier) hain zuzen.
Transmisio-bidea libre dagoenean estazio igorleak mezua bidaltzen du eta estazio hartzailearen onespen-agiria (ACK) itxaroten zain dago. Seinale hau ez badu jasotzen edo ezezko bat jaso ezkero, estazio igorleak suposatzen du talka bat egon dela eta prozesu berriz abiatzeko denbora aleatorio bat itxarongo du.

Ikus, gainera
-------------

* Atzipen protokoloak

Erreferentziak
--------------

  

* **Andrew S. Tanenbaum**, *Konputagailu-sareak* (3. ed 2002), EHU ed.
* **Andrew S. Tanenbaum**, *Computer Networks* (4. ed 2003), Prentice Hall.

Kanpo estekak
-------------

* Telekomunikazio Hiztegia: www.telekomunikaziohiztegia.org

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1045106
* **Hiztegiak eta entziklopediak**
* Britannica: url

 |

* Wd Datuak: Q1045106
Unix munduan, **Fluxbox** X leiho-kudeatzaile bat da, Blackbox 0.61.1 bertsioan oinarrituta sortu zena. Bere nahia arina eta pertsonalizagarria izatea da eta ikonoen euskarri minimoa du. Erabiltzaile-interfazea oso sinplea da eta ataza-barra eta eskuin-klikaz atzi daitekeen menua besterik ez ditu. Konfigurazio guztia testu-fitxategietan doa, hala nola menuak edo laster-teklak kontrolatzen dituzten parametroak.

Pertsonalizazioa
----------------

Konfigurazio guztia erabiltzailearen etxeko .fluxbox direktorioan dauden testu-fitxategietan biltegiratzen da. Fluxboxen dena pertsonaliza daiteke eta, adibidez, laster-teklak .fluxbox/keys fitxategian, menuaren itxura .fluxbox/menu fitxategian edo abiaraztean exekutatuko diren aginduak .fluxbox/init fitxategian zehatz daitezke. Era berean, ohikoa da leiho-kudeatzailearen gai edo itxurak .fluxbox/styles direktorioan aurkitzea.

Ikus, gainera
-------------

* Blackbox
* Openbox
* Fluxbuntu

Kanpo estekak
-------------

* Webgune ofiziala
* Fluxbox wiki ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q131522
* Commonscat Multimedia: Fluxbox

---

 |

* Wd Datuak: Q131522
* Commonscat Multimedia: Fluxbox
Informatika esparruan **CSV** fitxategiak (ingelesetik, *comma-separated values*) taula itxurako datuak gordetzeko formatu irekia da. Kalkulu orrien arteko datu trukerako erabiltzen da eta oso formatu sinplea da: zutabeak koma bidez bereizten dira eta lerroak lerro-jauzien bidez. Gure inguruan eta, oro har, koma dezimalen bereizle gisa erabiltzen den tokietan formatu honen aldaera bat erabiltzen da non zutabeak puntu eta koma edo tabuladorearen bidez bidez bereizten dira. Kalkulu orri baten bidez, hala nola LibreOffice Calc edo Excel bidez, CSV formatuko fitxategi bat irekitzean aplikazioak berak galdetuko digu zein bereizlek mugatzen ditu datuak.

Adibidea
--------

| Aldagaia | Urteko datua |
| --- | --- |
| Erregistraturiko tenperatura maximoa (Cº) | 40.3 |
| Batez besteko tenperatura maximoa (Cº) | 17.4 |
| Batez besteko tenperatura (Cº) | 12.4 |
| Erregistraturiko tenperatura minimoa (Cº) | -18.0 |
| Batez besteko tenperatura minimoa (Cº) | 7.4 |
| Pilatutako prezipitazioa (mm) | 762.4 |

Iruñeko datu klimatikoak biltzen dituen taula honek horrelako forma izango luke CSV formatuan:

```
Aldagaia, Urteko datua
Erregistraturiko tenperatura maximoa (Cº), 40.3
Batez besteko tenperatura maximoa (Cº), 17.4
Batez besteko tenperatura (Cº), 12.4
Erregistraturiko tenperatura minimoa (Cº), -18.0
Batez besteko tenperatura minimoa (Cº), 7.4
Pilatutako prezipitazioa (mm), 762.4

```

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q935809

 |

* Wd Datuak: Q935809